
K V I E T I M A S

Gerbiamieji,

Š.m. birželio 7 d. Demokratinės politikos institutas kartu su LR Užsienio reikalų ministerija- rengia konferenciją tema „Naujoji NATO: plėtojant viešosios diplomatijos strategiją“. Konferenciją remia NATO Viešosios diplomatijos padalinys.
Konferencijoje dalyvaus į Lietuvą vizito atvykęs NATO Generalinio sekretoriaus padėjėjas, Viešosios diplomatijos padalinio vadovas p. Jean Fournet bei JAV-Vokietijos Maršalo fondo Transatlantinio centro vadovas p. William Drozdiak.

Keičiantis NATO, keičiasi ir Aljanso viešosios diplomatijos (viešųjų ryšių) strategija. Lietuva taip pat turėtų formuoti, svarstyti ir vykdyti nacionalinę viešosios diplomatijos ir informavimo apie NATO strategiją.  

Šia konferencija siekiame:

· apžvelgti bendrą informaciją apie Stambule vyksiantį NATO viršūnių susitikimą, jo darbotvarkę ir laukiamus rezultatus;

· aptarti naujųjų NATO narių perspektyvas, galimas jų laukiančias grėsmes bei iššūkius; 

· skatinti atviras diskusijas Lietuvoje apie bendrus euroatlantinio regiono gynybos ir saugumo tikslus;

· pasikeisti tarptautine patirtimi, diskutuoti ir atrasti efektyvesnius būdus įgyvendinti NATO viešosios diplomatijos strategiją Lietuvoje; 

· aptarti NATO viešosios diplomatijos prioritetus Lietuvoje; 

· įtvirtinti nevyriausybinių organizacijų vaidmenį, informuojant Lietuvos visuomenę apie NATO.

Konferencijos programa padalinta į dvi dalis – teorinę ir praktinę. Rytinės programos metu bus aptariami bendrieji politiniai klausimai, popietinė dalis bus skirta praktiniams klausimams:  efektyvesnių būdų informacijai apie NATO skleisti formulavimas ir kt.
Maloniai kviečiame dalyvauti konferencijoje.

Jūsų dalyvavimas būtų reikšmingas indėlis keičiantis patirtimi bei žiniomis ir formuojant Lietuvos kaip naujos NATO narės viešosios diplomatijos strategiją. 

Konferencija vyks LR Seimo Konstitucijos salėje (I rūmai), adresu: Gedimino pr. 53, Vilnius.
Apie savo apsisprendimą dalyvauti konferencijoje prašome pranešti iki birželio 2 d.: el. paštu info@dpi.lt arba tel. (616) 55503, (8-5) 2615494. Registruojantis nurodykite savo vardą, pavardę ir atstovaujamą organizaciją.

Pagarbiai,

Nerius Gasparavičius

